stanford-oval/wikipedia huggingface dataset:
Kevin McNally
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1977 | 007 rakastettuni | The Spy Who Loved Me |  |
| 1980 | Pitkä pitkäperjantai | The Long Good Friday | Irish Youth |
| 1987 | Huuto vapaudelle | Cry Freedom | Ken |
| 1997 | Spiceworld the Movie | Spice World | poliisi |
| 1998 | Sliding Doors | Sliding Doors | Paul |
| 1999 | Ansa viritetty | Entrapment | Haas |
| 2001 | Lopullinen ratkaisu | Conspiracy | Alivaltiosihteeri, tohtori Martin Luther, ulkoasiainvirasto |
| 2003 | Johnny English | Johnny English | Pääministeri |
| 2003 | Pirates of the Caribbean: Mustan helmen kirous | Pirates of the Caribbean: The Curse of the Black Pearl | Joshamee Gibbs |
| 2004 | Oopperan kummitus | The Phantom of the Opera | Buquet |
| 2006 | Jamaica Me Crazy | Jamaica Me Crazy | Michelle De Villiers |
| 2006 | Irish Jam | Irish Jam | Lord Hailstock |
| 2006 | Pirates of the Caribbean: Kuolleen miehen kirstu | Pirates of the Caribbean: Dead Man's Chest | Joshamee Gibbs |
| 2006 | Snoop | Snoop | Mike Tinsley |
| 2007 | Pirates of the Caribbean: Maailman laidalla | Pirates of the Caribbean: At Worlds End | Joshamee Gibbs |
| 2008 | Operaatio Valkyrie | Valkyrie | Tri. Carl Friedrich Goerdeler |
| 2008 | Dance of the Goblins | Dance of the Goblins | Haghuff |
| 2011 | Pirates of the Caribbean: Vierailla vesillä | Pirates of the Caribbean: On Stranger Tides | Joshamee Gibbs |
| 2012 | Hamilton: Kansakunnan puolesta | Hamilton: In the Interest of the Nation | Harold Smith |
| 2012 | Korppi | The Raven | Maddux |
| 2013 | Bounty Killer | Bounty Killer | Daft Willy |
| 2017 | Pirates of the Caribbean: Salazar’s Revenge | Pirates of the Caribbean: Dead Men Tell No Tales | Joshamee Gibbs |
| 2019 | Robert the Bruce | Robert the Bruce | Seán |
Televisiosarjat

Z-Cars (1962)
Survivors (1975)
Poldark (1975–1977)
Minä, Claudius (1976)
The Duchess of Duke Street (1976)
The Bill (1983)
The Twin Dilemma (1984)
Sairaalaelämää (1986)
The New Statesman (1980-luku)
Murder Most Horrid (1991)
Doctor Who (1996)
Isältä pojalle (1997)
Midsomerin murhat (1997)
Shackleton (2002)
Erikoisjoukkue (2002)
Life on Mars (2006)
Downton Abbey (2011)
Supernatural (2011–2012)
24 – Lontoo (2014)
Minkä taakseen jättää (2018)
Aiheesta muualla

Kevin R. McNally Biography
Kevin McNally Internet Movie Databasessa. (englanniksi)
April O’Neil

| April O'Neil |
| --- | --- |
 April O'Neil Mirage Studiosin sarjakuvassa vuonna 1985.
Luoja(t):  Kevin Eastman Peter Laird
Kustantamo:  Mirage Studios (1984–2009) IDW (2011–)
Ensiesiintyminen:  Teenage Mutant Ninja Turtles nro 2 (lokakuu 1984)
Henkilötiedot
Oikea nimi:  April Harriet O'Neil (toinen nimi Harriet 1987-animaatiosarjan perusteella)
Status:  tietokoneohjelmoija, reportteri (1987-animaatiosarja)
Pituus:  173 cm
Paino:  57 kg
Ryhmäsidokset:  Teini-ikäiset mutanttininjakilpikonnat
Voimat:  ei yli-inhimillisiä kykyjä
Suhteet
Sukulaiset:  Robyn O'Neil (nuorempi sisko) Casey Jones (aviomies) Shadow Jones (adoptiotytär)
April O'Neil on IDW-kustantamon kuvitteellinen sarjakuvahahmo. 
Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 Teenage Mutant Ninja Turtles -sarjakuvalehden toisessa numerossa. April O’Neil on Turtlesien ensimmäinen ihmisliittolainen.
Hahmon hiustenväri oli ensimmäisissä sarjakuvissa tummanruskeat, mutta tämän jälkeen Aprilin hiukset on usein väritetty punertavan ruskeiksi tai vain punertaviksi.
Sarjakuva

Alkuperäisessä sarjakuvissa April oli siniseen takkiin ja farkkuihin pukeutunut tietokoneohjelmoija, joka työskenteli tohtori Baxter Stockmanin alaisuudessa. Havaittuaan Baxterin käyttävän suunniteltuja Mouser-robotteja pankin ryöstämiseen April karkasi Baxterin työpajalta, mutta eksyi viemäristöön juostessaan henkensä edestä pakoon roboteilta. Pian neljä kilpikonnaa sattuivat paikalle pelastamaan Aprilin Baxterin luomilta roboteilta. Tämän jälkeen April ystävystyi neljän Turtlesin Leonardon, Donatellon, Rafaellon ja Michelangelon kanssa. He palasivat myöhemmin takaisin Aprilin työpaikalle huomattuaan Stockmanin yrittäneen kiristää kaupungilta rahaa esittäytymällä lunnaita vaativana terroristina. April matkasi Turtlesien kanssa pysäyttämään Stockmanin, joka kuitenkin hetken välien selvittelyn päätteeksi karkasi omille teilleen.
Myöhemmin April antoi Turtleseille puhelinnumeronsa mikäli he tarvitsivat apua häneltä. Tämän myötä April on joutunut useisiin seikkailuihin ja usein myös hyökkäysten kohteeksi. Aprilin omistama antiikkikauppa tuhoutui tulipalossa taistelussa Silppuria vastaan. Myöhemmin 1990-luvun puolessävälissä hänen suhteensa Casey Jonesiin muuttui enemmän romanttisemmaksi, jonka myötä he menivät seurustelun jälkeen naimisiin ja adoptoivat Caseyn mukana kulkeneen tytön Shadow.
Sittemmin April ja Casey halusivat saada oman lapsen, mutta ilman tulosta April vaipui masennukseen ja katosi. Casey löysi myöhemmin Aprilin ja Renet vei hänet menneisyyteen. April sai selville isänsä halunneen kovasti tyttären, mutta koska ei onnistunut hän päätti piirtää Aprilin. Piirros muuttui eläväksi erään kristallin avulla, jota Jack Kirby käytti herättäessään piirroksensa eläviksi. Toisin kuin Kirbyn lyijykynällä piirtämät hahmot, jotka katosivat tietyn ajan kuluttua, April oli piirretty musteella, mikä osittain selittää ettei hän ole vielä kadonnut näkymättömiin. Aprilin luomisen jälkeen hänen nuorempi siskonsa Robin syntyi. Aprilille oma synnyintarina oli sydäntäsärkevä uutinen ja hän lähti pois kaupungista Alaskaan oppiakseen elämään uuden totuuden kanssa. Vaikka April palasi takaisin kaupunkiin hän ei kertonut kenellekään tietämästään totuudesta.
Sarjakuva > Archie Comics

1980-luvun Turtles-animaatiosarjaan pohjautuvassa sarjakuvassa April johti Turtlet aina sinne missä tapahtui toimintaa ja toimi samalla heidän linkkinä ihmismaailmaan. April oli animaation tavoin hieman avuton nainen, joka joutui pulaan. Jouduttuaan kuitenkin turhan usein palkkamurhaajien ja erinäisten rikollisten uhriksi, hän päätti opetella kamppailemaan. April harjoitteli kamppailemaan Mestari Tikun opissa ja muutti samalla pukeutumistyylinsä cowboy-saappaisiin ja toppeihin. Sittemmin hän taisteli demoneita vastaan Japanissa ja flirttaili Chu Hsi -nimisen palomiehen kanssa. Vietettyään kuitenkin liian kauan ulkomailla April sai potkut kuutoskanavalta. Onnekseen April sai ystävänsä Oyukin käyttämään kameraa, jonka myötä kaksikosta tuli yhtäkkiä menestynyt parivaljakko freelancer-toimittajina. He onnistuivat kuvaamaan ja julkistamaan maailmanlaajuisia uutisia.
Sarjakuva > IDW

Vuonna 2011 uudistetussa Turtles-sarjakuvissa April työskenteli harjoittelijana Baxter Stockmanin johtamassa biotekniikka yhtiössä. Hänen esimiehenään toimi Chet niminen teknikko, joka auttoi Aprilia harjoittelujakson ajan. Hän oli myös vastuussa nimetessään laboratorion akvaariossa olleet Turtlesit renessanssitaiteilijoiden mukaan. April ystävystyi myöhemmin Casey Jonesin kanssa, kun hän teki ilmoituksen tutoroinnista, sillä ehdolla että hänelle opetettaisiin itsepuolustusta. Kaksikon ystävystymisen myötä he tapasivat Turtlet ja Tikun, jotka April oli nimenyt laboratoriossa. Hän auttoi Turtleja menemään suojaan hänen vanhempiensa omistamaan hylättyyn antiikkikauppaan.
Muissa Medioissa > Animaatio > Turtles – mutanttikilpikonnat

Ensimmäisessä animaatiosarjassa, joka alkoi vuonna 1987 April oli 26-vuotias toimittaja, joka asui New Yorkissa. Hän työskenteli Burne Thompsonin alaisuudessa Channel 6 -uutiskanavalla. April joutui usein erimielisyyksien takia riitoihin sekä Thompsonin että kameramiehensä Vernon Fenwickin kanssa. Hänen ainut ystävänsä työpaikalla oli sihteeri Irma Langinstein, joka oli luonteeltaan päinvastainen kuin April. Hän usein pukeutui keltaiseen haalariin. Aprilin koko nimeksi mainittiin sarjassa olleen April Harriet O'Neil.
April tapasi Turtlesit tehtyään uutista huipputeknisten laitteiden varkaudesta. Myöhemmin hän joutuikin pienen rikollisjengin hyökkäyksen kohteeksi. Aluksi April onnistui pakenemaan jengiä, mutta juoksikin umpikujaan. Hänen onnekseen Turtlesit sattuivat olemaan paikalla ja pelastivat Aprilin, vieden hänet viemäriluolaansa. Siellä Turtlesit kertoivat heidän alkuperänsä, mutta huolimatta siitä April piti aluksi heitä syyllisinä viime aikaisiin ryöstöihin. Turtlesit kuitenkin lupasivat todistaa olevansa syyttömiä mikäli April auttaisi heitä. Tämän myötä hänestä tuli Turtlesien luotettava apulainen ja tiedonlähde, joka myös sai tilaisuuden kuvata harvinaista materiaalia uutisia varten, kuten Turtlesien taistelua Silppuria vastaan. Sarjassa April joutui usein siepatuksi ja Turtlesit joutuivat pelastamaan hänet.
Myöhemmin Silppurin tuhottua Channel 6 -rakennuksen April päätti jättää työpaikkansa ja siirtyi freelancer-uutistoimittajaksi. Hän vaihtoi myös keltaisen haalarinsa uuteen asuun. Pukeutuessaan ruskeaan takkiin allaan vihreä paita, sekä tummankeltaisiin housuihin. April otti myös etäisyyttä Turtleseihin saatuaan tarpeekseen seikkailullisesta ja useimmiten vaarallisesta elämäntavasta. Hän halusi samalla ottaa uuden suunnan elämälleen.
Hahmon äänenä toimi Renae Jacobs, kun taas sarjan suomen kielelle äänitetyissä jaksoissa Aprilin äänenä toimi Liisa Paatso.
Muissa Medioissa > Animaatio > Teini-ikäiset mutanttininjakilpikonnat (2003)

Vuoden 2003 Turtles-sarjassa Aprilin vaatetus sai radikaalin muutoksen. Hän käytti useimmiten khakihousujen ohella violettiä napapaitaa, mutta muutoin hahmon alkuperä oli sarjakuvansa kaltainen. Hän ei myöskään ole edellisen animaation tavoin avuton neito vaan kykenee puolustamaan itseään tarpeen tullen.
Sarjassa April työskenteli alussa apulaisena Baxter Stockmanille, kunnes robottihiiri kokeilu karkaa käsistä. Osa roboteista jahtasi Aprilia hänen saatua selville Stockmanin todelliset aikeet. Turtlesien pelastettua Aprilin hiiriroboteilta, hänestä tulee Turtlesien uskollinen ystävä ja liittolainen. Edellisen sarjan tavoin April on suuresti esillä sarjassa, mutta on tällä kertaa erikoistunut tieteeseen ja erityisesti tietokoneisiin. Näiden kykyjen myötä April on sarjan aikana ollut enimmäkseen Donatellon kanssa tekemisissä. Kuitenkin Caseyn kanssa April on ollut vieläkin lähemmässä suhteessa ja alkoi sarjan myöhemmällä vaiheella seurustelemaan Caseyn kanssa, vaikka aluksi piti tätä hyvin alkukantaisena miehenä. Lisäksi myöhemmillä jaksoilla April oppii paremmin itsepuolustusta Mestari Tikulta. Hahmon alkuperäisenä äänenä toimi Veronica Taylor, suomenkielisenä äänenä oli Elise Langenoja (tosin ensimmäisen kauden jaksoissa 12–26 Jenni Laakso).
Muissa Medioissa > Elokuvat > Teini-ikäiset mutanttininjakilpikonnat

Ensimmäisessä elokuvassa vuonna 1990 April on televisiotoimittaja kolmoskanavan uutisissa, jossa hänen kanssaan työskentelee Chuck Pennington. Eräänä iltana lähtiessään töistä kotiin Aprilia alkoi ahdistella joukko teini-ikäisiä varkaita, mutta Turtlesit ilmaantuivat juuri paikalle pelastamaan hänet. Tapahtuman jälkeen April löysi Raphaelin hukkaaman sain. Raphael muisti hukkaamansa aseen ja seurasi Aprilia lopulta napaten aseensa takaisin ja pelastaessaan hänet toistamiseen tällä kertaa Jalkaklaanin ninjoilta. Tappelun aikana April kuitenkin pyörtyi ja Raphael kantoi hänet viemärissä sijaitsevaan kotiinsa. Herätessään April säikähti kilpikonnia ja rottaa, Mestari Tikkua, joka sai rauhoiteltua ja selitettyä tapahtuneen hänelle. April ystävystyi Turtlesien kanssa ja auttoi heitä majoittautumaan hetkeksi asuuntoonsa Jalkaklaanin hyökätessä Turtlesien kotiin. Elokuvan aikana Casey ihastuu Apriliin, joka ei aluksi kokenut samoja tunteita Jonesia kohtaan. Hahmoa näytteli Judith Hoag.
Muissa Medioissa > Elokuvat > Teinimutanttininjakilpikonnat 2: Mönjän salaisuus

Toisessa elokuvassa April antaa Turtlesien asua hänen kotonaan kunnes he löytävät uuden asunnon. Hän tekee samalla uutisen koskien TGRI yhtiön aiheuttamista luonnon saasteista. Turtlesit osoittavas myös uteliaisuutta yhtiötä kohtaan, kun Tikku paljastaa yhtiön logon olevan myös samassa aineessa, joka muutti Turtlesit ja Tikun nykyiseen olemukseensa. Aprilia näytteli Paige Turco.
Muissa Medioissa > Elokuvat > Teinimutanttininjakilpikonnat 3

Kolmannessa elokuvassa April matkaa erään siirtymälaitteen avulla ajassa taaksepäin feodaali ajan Japaniin. Tuodessaan sitä ennen Turtleseille kirpputorista tuomia lahjoja. Leonardolle hän toi miekoista kertovan kirjan, Michelangelolle lampun varjostimen, Donatellolle vanhan radion ja Raphaelille huopahatun, sekä Tikulle valtikan. Samaan aikaan feodaalisessa Japanissa Kenshin astuu temppeliin ajaen papit pois paikalta. Samalla hän huomaa valtikan ja lukee sen kirjoitukset. Samaan aikaan nykyajassa April katselee samaa valtikkaa läheltä, kun se alkaa hohtaa. Koskiessaan valtikkaa hän vaihtaa paikkaa Kenshin kanssa ja matkaa ajassa taaksepäin feodaaliseen Japaniin. Paikalle saapuessaan Daimyon sotilaat nappaavat hänet mukaansa ja Lordi Norinaga syyttää häntä Kenshin katoamisesta vangiten hänet kaltereiden taakse. Myöhemmin Turtlesit matkaavat pelastamaan Aprilin miunais Japanista takaisin nykyaikaan. Hahmoa näytteli Paige Turco.
Muissa Medioissa > Elokuvat > TMNT

Neljännessä elokuvassa April asuu yhdessä Casey Jonesin kanssa ja molemmat työskentelevät kuljetusyhtiössä. Etsiessään erästä patsasta Max Wintersille Etelä-Amerikassa hän etsii samalla Leonardoa, jonka April on kuullut liikkuvan viidakossa. Löytäessään vahingossa Leonardon hän pyytää tätä palaamaan takaisin kotiin. Leonardo ei suostu kuitenkaan tulemaan ja April palaa takaisin New Yorkin patsas mukanaan, jonka hän lupasi etsiä Wintersille. Elokuvan loppuvaiheella April paljastaa ostaneensa uuden asun Japanista, sekä uuden jääkiekkonaamion Caseylle. Hän on myös harjoitellut Mestari Tikun avustuksella itsepuolustusta, sekä katanan käsittelyä ja auttaa Caseyn kanssa Turtleseja pääsemään Wintersin rakennuksen sisälle, taistelemalla joukko ninjoja vastaan. Aprilin äänenä toimi Sarah Michelle Gellar. Suomenkielisessä versiossa hänen äänenään oli jo 2003:n animaatiosarjasta tuttu Elise Langenoja.
Muissa Medioissa > Videopelit

April on esiintynyt lähes kaikissa videopeleissä, joissa se on useimmiten toiminut sivuhahmona tai pelastusta tarvitsemana neitona. Ensimmäisen kerran hahmo esiintyi pelattavana hahmona Teenage Mutant Ninja Turtles: Tournament Fighters pelin Sega Mega Drive versiossa.
Sittemmin Konamin kehittämissä peleissä April on toiminut enimmäkseen Turtlesien neuvonantajana ja kertojana. Se esiintyi myös pelattavana hahmona TMNT: Mutant Melee tappelupelissä, sekä toisen kerran Ubisoftin TMNT: Smash-Upissa.
Hahmoa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1987–1996 | Renae Jacobs | Turtles – mutanttikilpikonnat |  | Teenage Mutant Ninja Turtles: Turtles in Time |
| 1990 | Judith Hoag |  | Teini-ikäiset mutanttininjakilpikonnat |  |
| 1991 1993 | Paige Turco |  | Teinimutanttininjakilpikonnat 2: Mönjän salaisuus Teinimutanttininjakilpikonnat 3 |  |
| 2003–2009 | Veronica Taylor | Teini-ikäiset mutanttininjakilpikonnat (2003) | Turtles Forever | Teenage Mutant Ninja Turtles Teenage Mutant Ninja Turtles 2: Battle Nexus Turtles in Time Re-Shelled TMNT: Smash-Up |
| 2007 | Sarah Michelle Gellar |  | TMNT |  |
| 2009 | Rebecca Soler |  | Turtles Forever |  |
| 2012–2017 | Mae Whitman | Teini-ikäiset mutanttininjakilpikonnat (2012) |  |  |
| 2013 | Catherine Taber |  |  | Teenage Mutant Ninja Turtles: Out of the Shadows |
| 2014 2016 | Megan Fox |  | Teenage Mutant Ninja Turtles Teenage Mutant Ninja Turtles: Out of the Shadows |  |
| 2016 | Ashly Burch |  |  | Mutants in Manhattan |
| 2018–2020 | Kat Graham | Teini-ikäisten mutanttininjakilpikonnien nousu |  |  |
Hahmoa näytelleitä > Apriliä näytelleitä Suomeksi

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1990 | Liisa Paatso | Turtles – mutanttikilpikonnat |  |  |
| 2003, 2005–2009 | Elise Langenoja | Teini-ikäiset mutanttininjakilpikonnat (2003) (kauden 1 jaksot 2–5, kaudet 2–7) | TMNT |  |
| 2003–2004 | Jenni Laakso | Teini-ikäiset mutanttininjakilpikonnat (2003) (kauden 1 jaksot 12–26) |  |  |
| 2013–? | Ella Jaakkola | Teini-ikäiset mutanttininjakilpikonnat (2012) (kausi 1) |  |  |
|  ? | Amy Burgess | Teini-ikäiset mutanttininjakilpikonnat (2012) (kausi 2) |  |  |
|  ? |  ? | Teini-ikäiset mutanttininjakilpikonnat (2012) (kaudet 3–5) |  |  |
| 2019– | Heljä Heikkinen | Teini-ikäisten mutanttininjakilpikonnien nousu |  |  |
April toimi 1980-luvun animaatiossa uutistoimittajana.
Kubat

Kubat ovat Kongon demokraattisessa tasavallassa Sankuru- ja Kasaijokien välisellä alueella asuva, nigeriläis-kongolaista kieltä puhuva kansa. Vuonna 1983 heitä arvioitiin olevan noin 280 000 henkeä. Kansa jakautuu useisiin etnisiin ryhmiin. Pääelinkeino on maanviljely. Suurin osa on katolisia tai protestantteja, osa harjoittaa perinteisiä uskontoja. 1500-luvun lopulta 1900-luvun alkuun saakka kubat muodostivat Kuban eli Bušongon feodaalivaltion, joka on tunnettu omaperäisestä taiteestaan.
Aiheesta muualla

Kuvia tai muita tiedostoja aiheesta Kubat Wikimedia Commonsissa
Kihniän koulu

Kihniän koulu oli Etelä-Pohjanmaalla eteläisellä Seinäjoella vuodesta 1907 kevääseen 2016 asti toiminut peruskoulun alakoulu. Koulu toimi Kihniänkylän eteläosassa Kalakoskella, josta Peräseinäjoen kirkonkylään on matkaa 9 km. Koulu oli kahden opettajan kyläkoulu. Kouluun kuuluu kaksi rakennusta.
Seinäjoen kaupunki lakkautti Kihniän koulun toukokuun lopussa 2016 yhdessä Kitinojan ja Isokylän koulujen kanssa.
Aiheesta muualla

Kihniän koulun kotisivut (Arkistoitu – Internet Archive)
Koodin katselmointi

Koodin katselmointi (myös vertaisarviointi) on ohjelmiston lähdekoodin tietoista ja järjestelmällistä tarkistamista ohjelmoijan vertaisten toimesta. Tavoitteena on löytää ohjelmointivirheitä toistensa ohjelmakoodista. Arviointiin on useita apuohjelmia, mutta käsite on tärkeä ymmärtää: ohjelmistoa tekevät ihmiset ja ihmiset tekevät virheitä. Lisäksi ohjelmistoa testataan manuaalisesti tai automatisoidusti.
Katselmoinnissa toinen kehittäjä kuin muutoksen tekijä katsoo ohjelmakoodia ja pyrkii vastaamaan kysymyksiin kuten:
Onko koodissa ilmeisiä logiikkavirheitä?
Vaatimuksia katsoen, ovatko kaikki tapaukset täysin toteutettuja?
Ovatko uudet automatisoidut testit riittäviä uudelle koodille? Onko olemassa olevia automatisoituja testejä kirjoitettava uudestaan vastaamaan muuttuneeseen koodiin?
Vastaako uusi koodi olemaassa olevia tyyliohjeita?
Michael Fagan julkaisi menetelmän ohjelmiston tarkastukseen vuonna 1976 (Fagan-tarkistus, Fagan Inspection).
Katselmointi voi vähentää merkittävästi virheitä ohjelmistoprojekteissa. Lisäksi staattinen analyysi voi vähentää katselmoinnin aiheuttamaa kuormitusta.
Aiheesta muualla

OWASP Code Review Guide 2.0 Release (PDF) (englanniksi)
Kangasvuori

| Kangasvuori |
| --- | --- |
 Kerrostalo Karsikkotiellä
Kaupunki:  Jyväskylä
Suuralue:  Huhtasuo
Kaupunginosa nro:  15
Väkiluku:  4 593 (2020)
Osa-alueet:  Läntinen Kangasvuori, Itäinen Kangasvuori, Seppälä, Rasinrinne, Pupuhuhta
Postinumero(t):  40320, 40340
Lähialueet:  Huhtasuo, Seppälänkangas
Kangasvuori on kaupunginosa, tilastoalue ja mäki Jyväskylässä. Kaupunginosa kattaa Läntisen ja Itäisen Kangasvuoren tilastollisten pienalueiden lisäksi myös Pupuhuhdan, Rasinrinteen ja Seppälän. Alueiden yhteenlaskettu väkiluku oli 4 593 vuonna 2020. Kangasvuori muodostaa Huhtasuon kaupunginosan kanssa Huhtasuon suuralueen.
Varsinainen Kangasvuoren lähiö rakennettiin 1960- ja 1970-luvuilla, ja se koostuu Läntisessä Kangasvuoressa paljolti kerrostaloista, ja Itäisen Kangasvuoren pienalueella pääosin rivi- ja omakotitaloista. Pupuhuhta on sen viereen rakennettu kerrostalolähiö, ja Seppälässä on liike- ja teollisuusrakennuksia, muun muassa kauppakeskus Seppä. Pientalovaltainen Rasinrinne edustaa myöhempää täydennysrakentamista.
Historiaa > Alueen taustaa

Nykyisen Kangasvuoren alue liitettiin Jyväskylään 1940-luvulla. Alue oli asumatonta, ja sitä oltiin käytetty karjalaitumena. 1950-luvun lopulla avattiin Kangasvuoren psykiatrinen sairaala, joka sijaitsi virallisessa nykykaupunginosajaossa alueen rajalla, Huhtasuon kaupunginosan puolella.
Historiaa > Alueen rakentaminen (1960-luku–1970-luku)

Kangasvuori on Huhtasuon suuralueen vanhin asuinalue. Kangasvuoren asemakaava valmistui vuonna 1963, ja se rakennettiin pääosin vuosina 1965–1976. Rakennuskanta koostui pitkälti kerrostaloista, mutta alueelle rakennettiin myös rivi- ja omakotitaloalueita, jotka sijoitettiin pääosin Kangasvuorentien itäpuolelle. Viimeisenä valmistuivat Huhtasuonkadun loppupään pientalot. Vuonna 1971 Kangasvuoressa oltiin otettu käyttöön korttelikoulu, joka järjesti opetusta 1. ja 2. luokille.
Kangasvuoren asuinalueen vieressä sijaitsevalle mäelle rakennettiin Pupuhuhdan alue. Se kaavoitettiin 1970-luvun puolivälissä ja valmistui vuosikymmenen loppuun mennessä. Alueen rakennuskanta koostui lähinnä kerrostaloista.
Seppälän ja Seppälänkankaan alueiden suunniteltiin tarjoavan työpaikkoja Huhtasuon suuralueen asukkaille. Suomen ensimmäinen Prisma avattiin Seppälän alueelle vuonna 1972. Huhtasuolla sijaitseva Huhtakeskus rakennettiin kuitenkin sitä ympäröivien alueiden pääasialliseksi lähipalvelukeskittymäksi.
Historiaa > Alueen täydennysrakentaminen (1980-luku–2010-luku)

Ensimmäinen täydennysrakentaminen tapahtui 1980-luvulla. Tällöin Kangasvuoren ja Pupuhuhdan asuinalueiden väliin rakennettiin omakotialue.
Kangasvuoressa toimivan ala-asteen ohelle Pupuhuhtaan valmistui oma ala-asteensa vuonna 1982. Vuosikymmenen lopulla Kangasvuoren päiväkoti muutti lakkautetun Kangasvuoreen koulun tiloihin.
1990-luvulla Huhtasuon suuralueella aloitettiin täydennysrakentaminen, joka keskittyi huomattavasti aiempaa enemmän rivi- ja pientalojen rakentamiseen. Tästä syntyi muun muassa Rasinrinteen asuinalue. Liitokurrenkaareen ja Kolohaavantielle rakennettiin pääasiassa rivi- ja omakotitaloista koostuva alue 2010-luvulla.
Vuonna 2002 Läntisessä Kangasvuoressa sijainnut ostoskeskus tuhoutui tulipalossa. Tutkinnanjohtajan mukaan tulipalo sytytettiin tarkoituksellisesti.
Kangasvuoren päiväkoti purettiin vuonna 2017. Samalle tontille rakennettiin päiväkotikoulu, joka aloitti toimintansa elokuussa 2019. Kangasvuoren päiväkotikoulu korvasi myös Pupuhuhdan päiväkotikoulun.
Lokakuussa 2017 Seppälän alueelle avattiin kauppakeskus Seppä. Kauppakeskuksessa toimii lähes 50 eri liikettä.
Mäki

Kangasvuoren huipulla oli vuonna 2012 sortunut Kangasvuoren vesitorni. Paikalle rakennettiin 2014 uusi vesitorni. Lähellä Kangasvuorta kulkee Kangasvuoren rautatietunneli. Ulkoilualueella Kangasvuoren kupeessa sijaitsee kirkasvetinen Vuorilampi.
Kuvia

Asuinkerrostaloja ja R-kioski Kangasvuoressa.
Pupuhuhdan 1970-luvulla rakennettuja taloja.
Omakotitalokorttelia Itäisen Kangasvuoren pienalueella.
Prisma Seppälän alueella.
Palanderinkadun 2010-luvulla rakennettuja kerrostaloja.
2010-luvulla rakennettu talo Liitokurrenkaaressa.
Tunnettuja asukkaita

Matti Nykänen, mäkihyppääjä
Ari-Pekka Siekkinen, jääkiekkoilija ja jääkiekkovalmentaja
Raimo Summanen, jääkiekkoilija ja jääkiekkovalmentaja
Aiheesta muualla

Jyväskylän omakotialueita - Jyväskylän kaupunki (Arkistoitu – Internet Archive)
Kuvia tai muita tiedostoja aiheesta Kangasvuori Wikimedia Commonsissa
Kangasvuorentietä keväällä 1982.
Rasinrinnettä.